אלכסיס, קבלן טכנולוגיית ממשלה, פעל לבדו ונהרג על ידי המשטרה בקומה השלישית של מפקדת חיל הים, לאחר חילופי אש עם שוטרים במשך שעה. מסע ההרג העלה את השאלה כיצד היה לאלכסיס סיווג בטחוני להיכנס למפקדה וגרם לתהיות לגבי הנחיות של בדיקות ביטחוניות ממשלתיות לקבלנים פרטיים.אלכסיס שהתגורר בפורט' וורט' שבמדינת טקסס, הועסק על ידי חברת קבלן של חברת הטכנולוגיה "HP", וכך ככל הנראה השיג אישור כניסה לבסיס הצבאי. עדי ראייה שהצליחו להיחלץ מהאש שנפתחה לעברם, סיפרו לרשת טלוויזיה אמריקנית על דקות האימה: "ניסינו לצאת מהדלת האחורית והבחנו בו (ביורה) במסדרון. הוא יצא מהפינה וירה לעברנו שתיים או שלוש יריות. רצנו במדרגות כדי לצאת מהבניין, ולאחר מכן שמענו עוד קולות ירי. הוא פגע בקיר מעלינו ממש כשניסינו לצאת".